wickkiey/tamil-wikipedia-chunked huggingface dataset:
# ஹொரஸ் செப்மன்

**ஹொரஸ் செப்மன்** (*Horace Chapman*, பிறப்பு: சூன் 30 1890, இறப்பு: திசம்பர் 1 1941), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 18 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1914 - 1921 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பொப் கெட்டரோல்

**பொப் கெட்டரோல்** (*Bob Catterall*, பிறப்பு: சூலை 10 1900, இறப்பு: சனவரி 3 1961), தென்னாப்பிரிக்க அணியின் துடுப்பாட்டக்காரர். இவர் 24 தேர்வுத் துடுப்பாட்டப் போட்டிகளிலும் , 124 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922 - 1931 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம் கிறிஸ்டி

**ஜிம் கிறிஸ்டி** (*Jim Christy )*, பிறப்பு: திசம்பர் 12 1904, இறப்பு: பிப்ரவரி 1 1971), தென்னாப்பிரிக்க அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும் , 65 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 - 1932 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜிம்மி குக்

**ஜிம்மி குக்** (*Jimmy Cook *, பிறப்பு: சூலை 31 1953, தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 270 முதல்தர துடுப்பாட்டப் போட்டிகளிலும், 286 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 - 1993 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1991 - 1983 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிரகாம் செவலியர்

**கிரகாம் செவலியர்** (*Grahame Chevalier*, பிறப்பு: மார்ச்சு 9 1937), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , 43 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1970 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிலும் பங்குகொண்டார்.
# பால் கேரஸ்

**பால் கேரஸ்** (*Paul Carus*, சூலை 18, 1852 - பெப்ரவரி 11, 1919) ஒரு செருமானிய அமெரிக்க எழுத்தாளர், மெய்யியல் பேராசிரியர் மற்றும் உலக மதங்களின் ஒப்பீட்டியல் துறையின் மாணவர் ஆவார்.
# பால் கேரஸ்

## வாழ்க்கைக் குறிப்பு

கேரஸ் ஒரு கட்டுக்கோப்பான கிறித்தவச் சீர்திருத்தக் குடும்பத்தில் செருமனியில் உள்ள இல்சென்பேர்க் எனும் ஊரில் பிறந்தார். பின்னர் பிரான்சில் உள்ள ஸ்ட்ராஸ்பேர்க் பல்கலைக்கழகத்திலும், செருமனி-துபிஞ்சேன் பல்கலைக்கழகத்திலும் பயின்றார். 1876 ஆம் ஆண்டு துபிஞ்சேன் பல்கலைக்கழகத்தில் முனைவர் பட்டம் பெற்ற பின்பு ராணுவத்தில் சிறிது காலம் பணிபுரிந்தார், அதன் பின்பு பள்ளியிலும் சிறிது காலம் ஆசிரியராக பணிபுரிந்தார். ஒரு கட்டுக்கோப்பான சீர்திருத்தவாதியாகவே வளர்ந்தாலும் பின்னர் அவர் அந்த நம்பிக்கைகளிலிருந்து நழுவிச் சென்றார்.
# பால் கேரஸ்

## அமெரிக்காவுக்குப் புலம்பெயர்வு

பரந்த பார்வை கொண்ட இவருக்கு பிஸ்மார்க்கின் ஜெர்மனி பிடிக்காமல் அங்கிருந்து வெளியேறி 1884 ஆம் ஆண்டு அமெரிக்கா சென்றார். அங்கு சிகாகோ, லா செல்லே (இலினொய்) ஆகிய ஊர்களில் வசித்தார். எட்வர்ட் ஹெகெலெரின் மகள் மேரியை மணந்தார். பின்னர் மேரியின் தந்தையின் வீட்டுக்குக் குடிபெயர்ந்தனர். அவர்களுக்கு ஆறு குழந்தைகள் பிறந்தன.  
அமெரிக்காவில் செருமானிய மொழியில் வெளிவரும் ஒரு பத்திரிகைக்கு ஆசிரியராக இருந்தார். மேலும் இன்டெக்ஸ் போன்ற பல்வேறு பத்திரிக்கைகளுக்கு கட்டுரைகள் எழுதினார்.  
1887 ஆம் ஆண்டு அவரது மாமனாரால் தொடங்கப்பட்ட "ஓபன் கோர்ட் பப்ளிஷிங்" குழுமத்திற்கு நிர்வாக ஆசிரியரானார். இதன் நோக்கம் என்னவென்றால், மதங்கள், தத்துவங்கள், அறிவியலைப் பற்றிய விரிவான விவாதங்களுக்கு ஒரு தளத்தை ஏற்படுத்தி கொடுத்தல், மேலும் முக்கியமான தத்துவ நூலை விலை குறைப்பதன் மூலம் பரவலாக அனைவருக்கும் கொண்டு சேர்த்தல்.  
இதே நிறுவனம் வெளியிட்ட வேறு இரு காலாந்திர பத்திரிக்கைகளுக்கும் (தி ஓபன் கோர்ட், தி மோநிஸ்ட்) ஆசிரியராக பணிபுரிந்தார்.  
பின்னர் நீதிபதி பிரான்சிஸ் சி. ரசல் அவரை அமெரிக்க நடைமுறைவாதக் கொள்கைகளை உருவாக்கிய சார்ல்ஸ் சாண்டர்ஸ் பியேர்ஸ் என்பவருக்கு அறிமுகம் செய்தார். அவருடன் இணைந்து பல கட்டுரைகளைப் பதிந்தார். அவர் வாழ்நாளில் தத்துவம், அறிவியல், மதம், சமூகவியல், வரலாறு, அரசியல், தர்க்கம், மானுடவியல் போன்ற பல்வேறு துறைகளைத் தொட்டு சுமார் 75 புத்தகங்களும், 1500 கட்டுரைகளையும் எழுதினர். இது மட்டும் அல்லாது 19-ஆம் நூற்றாண்டின் இறுதியிலும் 20-ஆம் நூற்றாண்டின் தொடக்கத்திலும் வாழ்ந்த மிக சிறந்த மனங்களோடு கடிதத் தொடர்பில் இருந்தார். லேவ் தோல்ஸ்தாய், நிக்கோலஸ் டெஸ்லா, எடிசன், ஜான் டூவி, ஏர்ன்ஸ்ட் ஹேக்கல், பூக்கர் டி. வாசிங்டன், ஏர்ன்ஸ்ட் மாக் போன்றவர்கள் அதில் சிலர்.  
கேரஸ் தன்னை தத்துவ ஞானி என்பதை காட்டிலும் இறையியலாளர் என்றே முன்வைத்தார். தான் கடவுளை நேசிக்கும் ஒரு நாத்திகவாதி என்றே அவர் கூறினார்.  
கேரஸ் மதநல்லிணக்க முயற்சிகளின் முன்னோடி என்று கருதலாம். அறிவியலுக்கும் மதத்திற்கும் உள்ள தொடர்பினை அவர் ஆராய்ந்தார். கிழக்கு தேசிய மதங்களை மேற்குலகிற்கு அறிமுகப்படுத்திய பலரில் அவரும் முக்கியமானவர் ஆவார். குறிப்பாக பௌத்தத்தை மேற்குலகிற்கு அறிமுகம் செய்தது, டீ. டி. சுசுக்கியின் பௌத்த நூல்களின் மொழி பெயர்ப்புக்கு உதவியது, பௌத்த குரு சொயன் ஷாகுவுடன் இறுதி வரை நல்ல நட்புறவுடன் இருந்தது என்று அவரது பங்கு பலவகையிலும் முக்கியத்துவம் வாய்ந்தது.  
கிழக்குலக மதங்களின் மேலான ஈடுபாடு அவர் உலக மத கூட்டமைப்பில் (1893) கலந்துகொண்ட பின்னர் வெகுவாக தீவிரமடைந்தது. இறுதிவரை அவர் பௌத்தத்தின் மீது ஆர்வம் கொண்டவராகவே இருந்தார், ஆயினும் அதில் அவர் தன்னை முழுமையாக ஈடுபடுத்திக் கொள்ளவில்லை. அவரது கோட்பாடுகளான "அறிவியல் மதத்தை" அவர் மீண்டும் மீண்டும் தொடர்ந்து வலியுறித்தினார். மதங்கள் பரிணாமம் அடையும் என்பது அவரது ஆழ்ந்த நம்பிக்கை. இறுதியில் இந்த தொன்ம மதங்களின் எச்சங்களிலிருந்து உண்மையை சாரமாக கொண்ட ஒரு இறுதியான உலக மதம் பிறக்கும் என்று அவர் ஆழ்ந்து நம்பினார்.
# பால் கேரஸ்

## அறிவியல் மதம்

கேரஸ் டச்சு தத்துவ ஞானியான பெனெடிக்ட் டி சௌசா அவர்களின் வழிவந்தவர் என்று கருதலாம். மேற்குலகம் முதன்முதலாக அதன் தத்துவத்தில் இருமையை தேர்ந்தெடுத்தது மிக பெரிய தவறு என்று அவர் எண்ணினார். உடல்-மனம், பொருள்-கருத்து என்று அதன் தொடக்கத்திலயே இருமை பார்வை நிறைந்து இருப்பதை சுட்டி காட்டினார். அவர் அறிவியலின் துணை கொண்டு இந்த இருமையை நிராகரித்தார், அதற்கு மாற்றாக ஒற்றை அறிவை நிறுவ முயன்றார். இந்த தத்துவத்தின் பெயர் தான் மொநிசம்.  
இவரது கோட்பாடு கடவுளை ஒரு மனிதராகவோ, உருவமாகவோ கருதவில்லை, இயற்கையின் ஒட்டு மொத்த இயக்கம், அதன் ஒத்திசைவு அதற்குள் இருக்கும் ஒழுங்கு இதையே அவர் கடவுள் என்று கருதினார். இயேசுவை அவர் மீட்பராக ஏற்றுகொண்டாலும் அவர் ஒருவரே மீட்பர் என்று அவர் நம்பவில்லை, இவ்வாறு ஒவ்வொரு மதத்திலும் இருக்கிறார்கள் என்றே அவர் நம்பினார்.  
அவரது கோட்பாடுகள் பொருள்முதல்வாதத்திற்கும் மெட்டாபிசிக்ஸ் க்கும் இடையே நடுவாந்திரமான தனி பாதை கொண்டது. உவமைகளை அப்படியே ஏற்றுகொள்வதால் மெட்டாபிசிக்ஸையும் வடிவத்தை மறுதலிப்பதால் பொருள்முதல்வாதத்தயும் அவர் எதிர்த்தார். பேருண்மை என்பது காலம், கர்மம், மனித இச்சை ஆகியவற்றைக் கடந்தது என்கிறார். அறிவியல் என்பது மனிதன் உருவாக்கியது அல்ல, அவன் கண்டுகொண்டது என்கிறார். அறிவியல், இயற்கையின் பெரும் ஒத்திசைவின் ஒரு வெளிப்பாடகவே வெளிவருகிறது. அதனாலே அதற்குள் ஒரு சமநிலை புதைந்துள்ளது என்று கூறுகிறார்.  
இவரை கீழ்திசைவாதிகளும், தத்துவவியலாளர்களும் மொத்தமாக நிராகரித்தனர். இவர் நிலைப்பாடு எதிலும் சேராமல் இருந்ததே அதற்கு காரணம்.
# ஐப்பரியான்

**ஐப்பரியான்** என்பது ஒரு செம்மரம். இது வடக்கு கலிபோர்னியாவில் உள்ளது. இதன் உயரம் 379.3 மீட்டர்கள். இன்று உயிருள்ள மரங்களில் இதுவே உலகின் உயரமான மரம். இது 2006 ஆகத்து 25-ஆம் நாள் கண்டறியப்பட்டது. இது இருக்கும் துல்லியமான இடம் தெரிவிக்கப்படவில்லை. ஏனெனில் தெரிவிக்கப்பட்டால் வரும் அதிகமான பார்வையாளர்களால் காட்டின் சூழியல் பாதிக்கப்படும் என்று கருதுகின்றனர். இதில் 502 கனமீட்டர் மரம் இருக்குமெனவும் 700-800 ஆண்டுகள் வயதுடையதாக இருக்கும் எனவும் மதிப்பிடப்பட்டுள்ளது.  
மரத்தின் மேற்பகுதியில் மரங்கொத்திகளால் ஏற்பட்ட சேதத்தினால் இம்மரம் மேலும் உயரமாக வளராமல் போயிருக்கலாம் என ஆய்வாளர்கள் கூறுகின்றனர்.
# ஜியோப் சப்

**ஜியோப் சப்** (*Geoff Chubb*, பிறப்பு: ஏப்ரல் 12 1911, இறப்பு: ஆகத்து 28 1982), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 49 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஜான் கொக்ரேன்

**ஜான் கொக்ரேன்** (*John Cochran*, பிறப்பு: சூலை 15 1909, இறப்பு: சூன் 15 1987), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளிலும் , ஆறு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1931 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# யங் டாபிலூ

கணிதத்தில் **யங் டாபிலூ** (Young Tableau ) என்பது சேர்வியலிலும், சமச்சீர்குலத்தின் குறிகாட்டிக் கோட்பாட்டிலும் (Representation theory of the Symmetric Group), கணிசமாகப் பயன்படுத்தப்படும் ஒரு பொருள். எண் பிரிவினையில் பயன்படுத்தப் பட்டிருக்கும் ஃபெற்ற்ர்ஸ் படிமத்தில் புள்ளிகளுக்குப் பதில் ஒரு குறிப்பிட்டவிதிக்குட்பட்டு எண்களால் நிரப்பினால் அது *யங் டாபிலூ * எனப்படும். இருபதாவது நூற்றாண்டின் தொடக்கத்தில் ஆல்ஃப்ரெட் யங் என்பவர் சமச்சீர்குலத்தைப் பற்றிய ஆய்வுகளில் இவைகளை அறிமுகப்படுத்தியதோடல்லாமல், சமச்சீர்குலத்தின் குறிகாட்டிகளைக் கணிப்பதற்கு, இந்த டாபிலூக்களை இன்றியமையாதவை என்று காட்டினார்.
# யங் டாபிலூ

## டாபிலூ வரையறை

::λ <math>\vdash</math> N என்று கொள். இதனுடைய ஃபெற்றர்ஸ் படிமத்திலுள்ள புள்ளிகளுக்குப் பதில் நேர்ம முழு எண்கள்
கீழுள்ள விதிகளுட்பட்டு எழுதப்படட்டும்:  
:::ஒவ்வொரு வரிசையிலும் இடமிருந்து வலமாகப்போக எண்கள் கண்டிப்பு ஏறுமுகமாக இருத்தல், மற்றும்  
:::ஒவ்வொரு நிரலிலும் மேலிருந்து கீழ் போக எண்கள் கண்டிப்பு ஏறுமுகமாக இருத்தல்.  
இப்படி உருவாக்கப்படும் எண்தொகுப்பிற்கு 'யங் டாபிலூ' என்று பெயர். எண் பிரிவினை μால், λ-வடிவ யங் டாபிலூ என்றும் சொல்லப்படும்.  
கண்டிப்பு ஏறுமுகத்திற்குப் பதில் நிரல்களும் வரிசைகளும் இறங்குமுகமாக இல்லாதிருத்தல் என்ற விதிக்கு மட்டும் உட்பட்டால் அவ்வெண்தொகுப்பு 'பொதுமை யங் டாபிலூ' என்று குறிக்கப்படும்.  
வரிசைகள் மட்டும் கண்டிப்பு ஏறுமுகமாக இருந்தால் அது *வரிசைக்கண்டிப்பு டாபிலூ* என்றும் நிரல்கள் மட்டும் கண்டிப்பு ஏறுமுகமாக இருந்தால் *நிரல்கண்டிப்பு டாபிலூ* என்றும் குறிக்கப்படும்.  
::எ.கா. (4,3,1) என்ற எண் பிரிவினைக்குகந்தபடி கீழே , நான்கு (4,3,1)-வடிவ டாபிலூக்கள் காட்டப்பட்டிருக்கின்றன:  
:: யங் டாபிலூ:
:: <math>
\begin{matrix}
1 & 2 & 5 & 7\\
4 & 5 & 7\\
6
\end{matrix}
</math> ,  
:: வரிசைக்கண்டிப்பு டாபிலூ:
:: <math> \begin{matrix}
1 & 2 & 6 & 7\\
4 & 5 & 6\\
4
\end{matrix}
</math>,  
::நிரல்கண்டிப்பு டாபிலூ:
:: <math> \begin{matrix}
1 & 2 & 5 & 5\\
4 & 4 & 7\\
6
\end{matrix}
</math>  
::பொதுமை யங் டாபிலூ:
:: <math> \begin{matrix}
1 & 3 & 4 & 4\\
2 & 5 & 5\\
2
\end{matrix}
</math>  
::ஒரு யங் டாபிலூவில் 1,2,3, ..., k ஆகிய <math>k</math> எண்கள் மட்டும் இருந்தால் அது ** k-கிரம இயல்நிலை டாபிலூ** எனப்படும்.  
::எ.கா. இயல்நிலை டாபிலூ (4 3 1)-வடிவமுடையது:  
:: <math> \begin{matrix}
1 & 2 & 4 & 5\\
3 & 6 & 8\\
7
\end{matrix}
</math>  
::இது 8-கிரம இயல்நிலை டாபிலூ. அதாவது, இதனுடைய கிரமம் (order) 8.
# யங் டாபிலூ

## தளப்பிரிவினை

::மேலேயுள்ள 'டாபிலூ' வரையறைகளில் 'ஏறுமுகம்' என்பதை 'இறங்குமுகம்' என்றும், 'இறங்குமுகம்' என்பதை 'ஏறுமுகம்' என்றும் மாற்றினால் கிடைக்கும் எண்தொகுப்பிற்கு 'λ-வடிவ தளப்பிரிவினை' என்று பெயர். 'நிரல் கண்டிப்பு தளப்பிரிவினை', 'வரிசை கண்டிப்பு தளப்பிரிவினை', 'யங் தளப்பிரிவினை', 'இயல்நிலை தளப்பிரிவினை' -- இவையெல்லாம் அதே பாங்கில் வரையறுக்கப்படும்.  
:: கீழே ஐந்து (5 3 2 1)-வடிவ தளப்பிரிவினைகள் காட்டப்பட்டிருக்கின்றன  
::யங் தளபிரிவினை:  
:: <math> \begin{matrix}
7 & 6 & 4 & 3 & 1\\
6 & 4 & 3\\
3 & 2\\
2
\end{matrix}
</math>  
:: வரிசை கண்டிப்பு தளப்பிரிவினை  
:: <math> \begin{matrix}
7 & 6 & 4 & 3 & 1\\
7 & 3 & 2\\
4 & 3\\
1
\end{matrix}
</math>  
::நிரல் கண்டிப்பு தளப்பிரிவினை:  
:: <math> \begin{matrix}
7 & 7 & 5 & 3 & 3\\
5 & 4 & 4\\
4 & 3\\
2
\end{matrix}
</math>  
:: பொதுமை தளப்பிரிவினை:  
:: <math> \begin{matrix}
7 & 7 & 5 & 5 & 4\\
7 & 3 & 2\\
4 & 3\\
2
\end{matrix}
</math>  
:: இயல்நிலை தளப்பிரிவினை:  
:: <math> \begin{matrix}
11 & 7 & 6 & 4 & 3\\
10 & 5 & 1\\
9 & 2\\
8
\end{matrix}
</math>
# யங் டாபிலூ

## டாபிலூ-தளப்பிரிவினை இருவழிக்கோப்பு

::λ = (λ<sub>1</sub>, λ<sub>2</sub>, ... ,λ<sub>p</sub>) <math>\vdash</math> N ;  
::μ = (μ<sub>1</sub>, μ<sub>2</sub>, ... ,μ<sub>n</sub>) <math>\vdash</math> N  
:: என்று கொண்டால் கீழுள்ள இரண்டு கணங்களுக்கும் ஓர் இருவழிக்கோப்பு உள்ளது. அவைகளின் பொதுவான எண்ணிக்கை அளவையை **கோஸ்ட்கா நிலைப்பி** என்று சொல்வர். அதன் குறியீடு  
:::: K<sub>λμ</sub>  
:: (a) μ<sub>i</sub> பாகங்கள் i ஆகக்கொண்ட (i = 1,2, ..., n) λ-வடிவ நிரல் (முறையே, வரிசை) கண்டிப்பு டாபிலூ க்கள் எல்லாம் அடங்கிய கணம்;  
:: (b) μ<sub>i</sub> பாகங்கள் n-i+1 ஆகக்கொண்ட (i = 1,2, ..., n) λ-வடிவ நிரல் (முறையே, வரிசை) கண்டிப்பு தளப்பிரிவினைகள் எல்லாம் அடங்கிய கணம்.  
::ஏனென்றால் <math> j \mapsto n-j+1 </math> என்ற கோப்பு வேண்டியதைச்செய்கின்றது  
::எ.கா.λ = (32), μ = (2111) என்றால், K<sub>λμ</sub> = 3, கீழே காட்டியபடி:  
::<math> \begin{matrix}
1 & 1 & 3\\
2 & 4
\end{matrix}
</math> <math> \longleftrightarrow</math> <math>\begin{matrix}
4 & 4 & 2\\
3 & 1
\end{matrix}
</math>
---  
::<math> \begin{matrix}
1 & 1 & 2\\
3 & 4
\end{matrix}
</math> <math> \longleftrightarrow</math> <math>\begin{matrix}
4 & 4 & 3\\
2 & 1
\end{matrix}
</math>
---  
::<math> \begin{matrix}
1 & 1 & 4\\
2 & 3
\end{matrix}
</math> <math> \longleftrightarrow</math> <math>\begin{matrix}
4 & 4 & 1\\
3 & 2
\end{matrix}
</math>
# யங் டாபிலூ

## கோஸ்ட்கா நிலைப்பியைப் பற்றிய குனூத் (Knuth) தேற்றம்

λ,μ இரண்டும் எண் N இன் தளப்பிரிவினைகளென்றும், ν, μ இன் பாகங்களின் ஒரு வரிசைமாற்றம் என்றும் கொண்டால்,  
:::: K<sub>λμ</sub> = K<sub>λν</sub>.  
::எ.கா.:  
:: λ = (542), μ = (4421), ν = (1244) என்று கொண்டு, μ<sub>i</sub> பாகங்கள் i ஆகக்கொண்ட (i = 1,2,3,4) λ-வடிவ நிரல் கண்டிப்பு டாபிலூ க்களையும், ν<sub>i</sub> பாகங்கள் i ஆகக்கொண்ட (i = 1,2,3,4) λ-வடிவ நிரல் கண்டிப்பு டாபிலூ க்களையும் கணக்கிட்டுப்பார்த்தால் இரு கணங்களிலும் நான்கே டாபிலூக்கள் கிடைப்பதைக்காணலாம்.
# யங் டாபிலூ

## துணைநூல்கள்

::D.E. Knuth. Permutations, Matrices & Generalised Young Tableaux. Pacific J. Math. 34 709-27 (1970)
::R.P. Stanley. Theory and Application of Plane Partitions, I, II. Stud. Appl. Math. 50, 167-188, 259-279 (1971)
::V. Krishnamurthy.Combinatorics - Theory and Applications.Ellis Horwood. 1986
# சன்டர் கூன்

**சன்டர் கூன்** (*Shunter Coen*, பிறப்பு: அக்டோபர் 14 1902, இறப்பு: சனவரி 28 1967), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 51 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1927 -1928 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# அமினோ அமிலம் (புரதமாக்குபவை)

**புரதமாக்கும் அமினோ அமிலங்கள்** (Proteinogenic amino acids) எனப்படுபவை மொழிபெயர்ப்பு என்ற உயிரியல் சேர்க்கை (Biosynthesis) மூலம் இணைக்கப்பட்டு, புரதங்களை உருவாக்கக்கூடிய அமினோ அமிலங்களாகும். இவற்றிற்கு மரபுக்குறியீட்டிலிருந்து குறிமுறைச் செய்ய உயிரணு அமைப்பு முறை தேவைப்படுகின்றது. மொத்தம் 22 நிறுவப்பட்ட அமினோ அமிலங்கள் உள்ளன. ஆனால், உட்கரு பெற்றவைகளில் 21 அமினோ அமிலங்கள்தான் உள்ளன. இந்த 22 அமினோ அமிலங்களில், இருபது அமினோ அமிலங்கள் பொது மரபுக்குறியீட்டில் இருந்து நேரடியாகக் குறிமுறைச் செய்யப்படுகின்றன. இவற்றில், மனிதர்கள் 11 அமினோ அமிலங்களை ஒன்றிலிருந்து மற்றொன்றிற்கோ (அ) இடைநிலை வளர்சிதைமாற்றத்தில் விளையும் பிற மூலக்கூறுகளிலிருந்தோ உருவாக்க முடியும். பிற 9 அமினோ அமிலங்களையும் உணவிலிருந்தே பெற்றுக்கொள்ள வேண்டும். இவை, இன்றியமையா (அத்தியாவசியமான) அமினோ அமிலங்கள் என்றழைக்கப்படுகின்றன. இவையாவன: ஹிஸ்டிடின், ஐசோலியூசின், லியூசின், லைசின், மெத்தியோனின், பினைல்அலனின், திரியோனின், டிரிப்டோபான் மற்றும் வாலின். மேலதிகமாக உள்ள இரு அமினோ அமிலங்களான செலீனோசிஸ்டீன் மற்றும் பிரோலைசின் தனித்தன்மை வாய்ந்த மொழிபெயர்ப்பு மூலம் புரதங்களாக ஒருங்கிணைக்கப்படுகின்றன.  
**புரதமாக்கா அமினோ அமிலங்கள்** (non-proteinogenic amino acids) முதலில் புரதங்களில் காணப்படுவதில்லை (உதாரணமாக, கார்னிதின், காமா அமினோ புயூட்டைரிக் காடி (GABA) (அ) <small>L</small>-DOPA). மேலும், புரதமாக்கா அமினோ அமிலங்கள் நேரடியாகவோ (அ) தனித்தோ நிறுவப்பட்ட புரதப் பெயர்ப்பின்போதும் உருவாக்கப்படுவதில்லை (உதாரணமாக, ஹைட்ராக்சிபுரோலின் மற்றும் செலீனோமெத்தியோனின்). பிந்தையவை புரதப்பெயர்ப்பிற்கு பின்னான மாற்றங்களினால் விளைபவை. புரதமாக்கா அமினோ அமிலங்கள் ரைபோசோம் தவிர்த்த புரதக்கூறுகளில் காணப்படுகின்றது. இவை, புரதப் பெயர்ப்பின்போது ரைபோசோம்களால் உருவாக்கப்படுவதில்லை.
# அமினோ அமிலம் (புரதமாக்குபவை)

## கட்டமைப்புகள்

கீழ்வரும் புதிய இரண்டு அமினோ அமிலங்களுக்கும் தரமானக் குறுக்கங்கள் பரிந்துரைக்கப்பட்டுள்ளது:
# அமினோ அமிலம் (புரதமாக்குபவை)

## குறிப்பிடப்படாத குறுக்கங்கள்

சிலவேளைகளில், ஒரு அமினோ அமிலத்தின் தெளிவான அடையாளம் பொருள்மயக்கமற்று அறிய முடிவதில்லை. புரத வரிசை வழிமுறைகள் சில இணைகளை வேறுபடுத்துவதில்லை. எனவே, கீழுள்ளக் குறிமுறையன்கள் உபயோகப்படுத்தப்படுகின்றன:
- *Asx* (*B*) - "அஸ்பரஜின் (அ) அஸ்பார்டிக் அமிலம்"
- *Glx* (*Z*) - "குளூட்டாமிக் காடி (அ) குளூட்டமின்"
- *Xle* (*J*) - "லியூசின் (அ) ஐசோலியூசின்"
மேலும், "X" குறியீடு இதுவரை கண்டறியப்படாத அமினோ அமிலத்தைக் குறிக்கப் பயன்படுகிறது.
# அமினோ அமிலம் (புரதமாக்குபவை)

## வேதிப்பண்புகள்

பொது வேதிப்பண்புகள்
| அமினோ அமிலம் | ஓரெழுத்து | மூவெழுத்து | சராசரி நிறை [டால்டன், Da] | சமமின்புள்ளி (pI) | அமிலத்தன்மை எண் (pK<sub>1</sub>
(α-COOH) | pK<sub>2</sub>
(α-<sup>+</sup>NH<sub>3</sub>) |
| --- | --- | --- | --- | --- | --- | --- |
# அமினோ அமிலம் (புரதமாக்குபவை)

## வேதிப்பண்புகள்

### பக்கத் தொடரியின் பண்புகள்

| அமினோ அமிலம் | ஓரெழுத்து | மூவெழுத்து | பக்கத் தொடரி | நீர் விலக்குபவை | அமிலத்தன்மை எண் (pKa) | முனைமை | அமிலக்காரக் குறியீடு (pH) | சிறியவை | மிகச் சிறியவை | நறுமணமானவை
(அ) கொழுப்பார்ந்தவை | வான் டெர் வால்ஸ்
கன அளவு |
| --- | --- | --- | --- | --- | --- | --- | --- | --- | --- | --- | --- |  
குறிப்பு: அமினோ அமிலங்கள் புரதத்திற்குள் உள்ளபோது அமிலத்தன்மை எண்கள் (pKa) சிறிதளவு மாறுபடும்.
# அமினோ அமிலம் (புரதமாக்குபவை)

## வேதிப்பண்புகள்

### மரபணு வெளிப்பாடு மற்றும் உயிரிவேதியியல் பண்புகள்

| அமினோ அமிலம் | ஓரெழுத்து | மூவெழுத்து | குறிமுறையன்கள் | மனிதப் புரதத்தில்
இருப்பு
(%) | அத்தியாவசியத் தன்மை |
| --- | --- | --- | --- | --- | --- |
# அமினோ அமிலம் (புரதமாக்குபவை)

## வேதிப்பண்புகள்

### பொருண்மை நிரலாய்வு

புரதம் மற்றும் புரதக்கூறுகளின் பொருண்மை நிரலாய்வில், படிவுகளின் நிறையைக் கண்டறிவது முக்கியம். புரதம் மற்றும் புரதக்கூறுகளின் நிறையானது படிவுகளின் நிறை மற்றும் நீர் மூலக்கூற்று நிறையின் கூட்டுத்தொகையாகும்.  
| அமினோ அமிலம் | ஓரெழுத்து | மூவெழுத்து | வாய்பாடு | ஓரகத் தனிம நிறை [டால்டன் (Da)] | சராசரி நிறை [டால்டன் (Da)] |
| --- | --- | --- | --- | --- | --- |
# அமினோ அமிலம் (புரதமாக்குபவை)

## வேதிப்பண்புகள்

### விகிதவியல் மற்றும் உயிரணுவில் வளர்சிதைமாற்ற ஆக்கச் செலவு

கீழ் வரும் அட்டவணை ஈ.கோலை பாக்டீரியாவில் உள்ள அமினோ அமிலங்களின் செழிப்பையும், இந்த அமினோ அமிலங்களைத் தொகுக்க ஆகும் வளர்சிதைமாற்றச் சக்தி (ATP) செலவினையும் பட்டியலிடுகிறது. குறை எண்கள், இந்த அமினோ அமிலங்களின் வளர்சிதைமாற்ற நிகழ்வு சக்தி (ATP) செலவினத்திற்கு சாதகமானது என்பதையும், இந்நிகழ்வினால் உயிரணுவிற்கு மொத்த சக்தி செலவில்லை என்பதையும் குறிக்கின்றது. அமினோ அமிலங்களின் செழிப்பு என்பது அமினோ அமிலங்கள் கட்டறு வடிவத்திலும், புரதங்களில் உள்ள பல்படியாக்க வடிவத்திலும் உள்ள மொத்தச் செழிப்பைக் குறிப்பிடுகின்றது.  
| அமினோ அமிலம் | செழிப்பு
[*ஈ.கோலை* உயிரணுவில் (×10<sup>8</sup>)
உள்ள மூலக்கூறுகளின் எண்ணிக்கை] | உயிர்வளிநாட்டச் சூழலில் தொகுக்க
ஆகும் சக்தி செலவு | உயிர்வளிகலவா நிலைமையில் தொகுக்க
ஆகும் சக்தி செலவு |
| --- | --- | --- | --- |  
=
# நரிவிருத்தம்

**நரிவிருத்தம்** என்பது நிலையாமை கோட்பாட்டை விளக்கும் ஒரு தமிழ் அறநூல் ஆகும். இது 6-7-ஆம் நூற்றாண்டுகளில் திருத்தக்க தேவர் என்ற சமணரால் எழுதப்பட்டது. "திருஞான சம்பந்தரின் திருவாலவாய்ப் பதிகத்தில் சமணர்களின் மூன்று நூல்களைக் குறிப்பிடுகிறார்:
1. எலி விருத்தம்
1. கிளிவிருத்தம்,
1. நரிவிருத்தம்",
இவற்றுள் நரிவிருத்தம் மட்டுமே எஞ்சியுள்ளது.
# நரிவிருத்தம்

## எடுத்துக்காட்டுப் பாடல்

: இளமையும் வனப்பு நில்லா இன்பமும் நின்ற அல்ல
: வளமையும் வலிதுநில்லா வாழ்வுநாள் நின்ற அல்ல
: களிமகள் நேசம் நில்லா கைப்பொருள் கள்வர் கொள்வர்
: அளவிலா அறத்தின் மிக்க யாதும் மற்(று)இல்லை மாதோ
-நரிவிருத்தம் 15
# பெரியவாச்சான்பிள்ளை

**பெரியவாச்சான்பிள்ளை** இடைக்கால தமிழ் உரையாசிரியர். வைணவ உரையாசியர்களுள் முதன்மையானவர். இவர் நாலாயிர திவ்வியப் பிரபந்தம் முழுமைக்கும் உரையெழுதியுள்ளார். இதனால் இவரை “வியாக்கியானச் சக்கரவர்த்தி” என்பர். இவரது காலம் 13-ஆம் நூற்றாண்டு.
# பெரியவாச்சான்பிள்ளை

## பிறப்பு

கி. பி. 1228 ஆண்டு தந்தை யாமுன தேசிகர் தாயார் நாச்சியார் அம்மை இருவருக்கும் கிருஷ்ணன் பிறந்த ஆவணி மாதமும் அவரின் நட்சத்திரமான ரோகிணி கூடிய நன்னாளில் இவர் பிறந்தார். எனவே இவருக்கு அவரின் பெற்றோர்கள் ஸ்ரீ கிருஷ்ணபாதர் எனப் பெயரிட்டனர். . பூர்வசிகை அந்தணர் குலம். ஊர் செங்கநல்லூர் (சேய்ஞலூர், சேங்கனூர்) இவரின் சிறப்புப் பெயரானா அபயப்ரயராசர்’ என்னும் சொல்லை ‘ஆச்சான்’ என வைணவப் பரம்பரையினர் வழங்குவர். ஆச்சான் என்னும் பெயரோடு இருந்தமையால் பிரித்துக் காட்ட இவரைப் பெரியவாச்சான் பிள்ளை எனக் குறிப்பிட்டனர். இவர் பெயரிலுள்ள ‘பிள்ளை’ என்னும் வழங்கு ‘பெருமாளின் பிள்ளை’ என்னும் பொதுவழக்கு. *இவருக்கு முன் வாழ்ந்த **கிருஷ்ணசூரி** என்பவரைச் **சிறியவாச்சான் பிள்ளை** என வழங்கினர்.
# பெரியவாச்சான்பிள்ளை

## இன்னல்

இளமையிலிருந்தே இவர் கண்ணன்மீது பற்று கொண்டிருந்தார். ஊர்மக்கள் இதனை விரும்பவில்லை. திருமணம் செய்து வைத்து இவரை மாற்ற முயன்றனர். முடியவில்லை. எனவே பல இன்னல்கள் செய்தனர். இவற்றைத் தாங்கமுடியாமல் வடநாட்டுக்குத் தீர்த்த யாத்திரை சென்றார்.
# பெரியவாச்சான்பிள்ளை

## சிறப்பு

யாத்திரை முடிந்து திரும்பும்போது திருவேங்கடத்தில் இவரைக் கண்டவர்கள் அழைத்துவந்து சிறப்புச் செய்தனர். அங்கேயே சிறிது காலம் தங்கினார். பின்னர் தம் சொந்த ஊரை நோக்கி வந்தார். வழியில் பழுத்த வைணவர் தன் முன்னோர் பூசனை செய்துவந்த சாளக்கிராமத்தை இவருக்குத் தந்தார். அதை வைத்து இவர் பூசனை செய்துவந்தார். ஒருநாள் கொள்ளிடக் கரையில் வைத்துவிட்டு நீராடியபின் திரும்பிவந்து பார்த்தபோது அந்தக் கல் காணவில்லை. அதே நினைவில் பலநாள் வந்து தேடிவருகையில் ஒருநாள் அவ்விடத்தில் கண்ணனின் மூர்த்தி உரு ஒன்று இருக்கக் கண்டாராம். அதனைக் கொண்டுவந்து பின்னர் வழிபட்டுவந்தார். அப்போதும் ஊர்மக்கள் செய்த இன்னல்களைத் தாங்கமுடியாமல் திருவரங்கம் சென்றார். அங்கும் அரங்கநாதனை நேரில் கண்டு வழிபட இயலவில்லை. இரவெல்லாம் அரங்கநாதன் நினைவாகவே பட்டினியாக இருந்தபோது அரங்கநாதன் ஒரு பெண் வடிவில் வந்து அவருக்குப் பாலும் பழமும் தந்தாராம். இதனைக் கண்ட அந்தணர்கள் இவரை அழைத்துச் சென்று அரங்கநாதனைக் கண்டு வழிபடச் செய்தனர். பின்னர் திருவரங்கத்திலேயே வாழ்ந்துவந்தார்.
# பெரியவாச்சான்பிள்ளை

## ஆசிரியர்

ஸ்ரீ மாதவர் என்ற இயற்பெயர் கொண்டவரும் பின்னர்ப் பராசரபட்டரால் பட்டப் பெயர் பெற்ற நஞ்சீயர், நம்பிள்ளை ஆகிய ஆசிரியரிடம் இவர் பாடம் கேட்டார். நம்பிள்ளையைத் தன் ஆசிரியராகக் கொண்டார். பெரிவாச்சான் பிள்ளையின் திறமையை நன்குணர்ந்த நம்பிள்ளை இவரைத் திருவாய்மொழிக்கு விளக்க உரை எழுதும்படி வேண்டினார். அதன்படி இவர் எழுதிய விளக்க உரை ‘இருபத்து நாலாயிரப்படி’ எனப் போற்றப்படுகிறது.. மேலும் திருப்பாவைக்கு 3000 படி எழுதி உள்ளார் என்பது குறிப்பிடத்தக்கது.
# பெரியவாச்சான்பிள்ளை

## மாணவர்

நயினாராச்சான் பிள்ளை (இவரது மருமான்), பரகால தாசர், பின்பழகிய பெருமாள் ஜீயர் (ஸ்ரீ ரங்காச்சாரியார்) ஆகியோர் இவரது சீடர்கள்.
# பெரியவாச்சான்பிள்ளை

## பெரியவாச்சான் பிள்ளை நூல்கள்

இவரது விரிவுரைகளை 'வியாக்கியானம்' என்பர். யாவும் மணிப்பிரவாள நடையில் அமைந்தவை.  
1. அபய ப்ரதான வியாக்கியானம்
1. அனுசந்தான ரஹஸ்யம்
1. ஆளவந்தார் தோத்திர ரத்ந வ்யாக்யானம்
1. உபகார ரத்னம்
1. கத்ய த்ரய வ்யாக்யானம்
1. கலியன் அருள்பாடு
1. சகல ப்ரமான தாத்பரியம்
1. சரம ரகசியம்
1. தனி ஸ்வோகி வ்யாக்யானம்
1. திரிமத சித்தாந்த சார சங்கிரகம்
1. நவரத்னமாலை
1. நிகமனப் படி
1. பரந்த படி
1. பரந்த ரகசிய விவரணம்
1. பாசுரப்படி இராமாயணம்
1. மாணிக்கமாலை  
இந்த விரிவுரை நூல்களுடன் *பிரபந்த ரகசியம்* என்னும் தனி நூலும் இவர் எழுதியுள்ளார்.
1. ரகஸ்யத்ரய விவரணம்
2. திருப்பல்லாண்டு வ்யாக்யாநம்
3. பெரியாழ்வார் திருமொழி வ்யாக்யாநம்
4. திருப்பாவை மூவாரயிரப்படி வ்யாக்யாநம்
5. நாச்சியார் திருமொழி வ்யாக்யாநம்
6. பெருமாள் திருமொழி வ்யாக்யாநம்
7. திருசந்தவிருத்தம் வ்யாக்யாநம்
8. திருமாலை வ்யாக்யாநம்
9. திருப்பள்ளியெழுச்சி வ்யாக்யாநம்
10. அமலனாதிபிரான் வ்யாக்யாநம்
11. கண்ணிநுண்சிறுத்தாம்பு வ்யாக்யாநம்
12. பெரியதிருமொழி வ்யாக்யாநம்
13. திருக்குறுந்தாண்டகம் வ்யாக்யாநம்
14. திருநெடுந்தாண்டம் வ்யாக்யாநம்
15. முதல் திருவந்தாதி வ்யாக்யாநம்
16. இரண்டாந்திருவந்தாதி வ்யாக்யாநம்
17. மூன்றாந்திருவந்தாதி வ்யாக்யாநம்
18. நான்முகன் திருவந்தாதி வ்யாக்யாநம்
19. திருவிருத்தம் வ்யாக்யாநம்
20. திருவாசிரியம் வ்யாக்யாநம்
21. பெரிய திருவந்தாதி வ்யாக்யாநம்
22. திருவெழுகூற்றிருக்கை வ்யாக்யாநம்
23. சிறிய. திருமடல் வ்யாக்யாநம்
24. பெரிய திருமடல் வ்யாக்யாநம்
25. திருவாய்மொழி இருபத்துநாலாயிரப்படி வ்யாக்யாநம்
26. பரந்த ரஹஸ்ய விவரணம்
27. மாணிக்கமாலை
28. நவரத்னமாலை
29. ஸகல ப்ரமாண தாத்பர்யம்
30. உபகார ரத்னம்
31. கத்யத்ரய வ்யாக்யானம்
32. ஆளவந்தார் ஸ்தோத்ர ரத்ன வ்யாக்யானம்
33. சதுச்லோகி வ்யாக்யானம்
34. சரம ரஹஸ்யம்
35. அநுஸந்தான ரஹஸ்யம்
36. நிகமனப்படி
37. ஸ்ரீ ராமாயண தனிஸ்லோகி
38. பாரதாதி தனி ஸ்லோகம்
39. அபய ப்ரதான சாரம்
40. ரகஸ்ய தீபிகை
41. பரந்தபடி
42. திரிமத சித்தாந்த சார சங்கிரகம்
43. கலியனருள்பாடு
44. திவ்யப்பரபந்த பாசுரப்படி ராமாயணம்
பெரியவாச்சான் பிள்ளை 60 க்ரந்தங்கள் செய்துள்ளதாக அறியப்படுகிறது.
# நஞ்சீயர்

**நஞ்சீயர்** எனும் வைணவப் பெரியவர் திருநாராயணபுரம் (தற்போதைய மேல்கோட்டை) எனும் ஊரில் பங்குனி மாதம் உத்திர நட்சத்திரத்தில் **ஸ்ரீ மாதவர்** எனும் இயற்பெயரோடு பிறந்தார். 12-ஆம் நூற்றாண்டின் சிறந்த வைணவத் தமிழ் உரையாசிரியர்களுள் ஒருவர். வைணவத் தமிழ் இலக்கியத்திற்கு இவரது பங்களிப்புக் கணிசமானது..
# நஞ்சீயர்

## வாழ்க்கைக்குறிப்பு

மாதவாச்சாரியர் எனும் சிறந்த அத்வைதி ஆகிய இவரைப் பராசர பட்டர் மூலம் விசிஷ்டாத்வைத கொள்கைக்கு மாற்றியருளினார் இராமானுசர். பராசர பட்டருக்குச் சீடராக அவருடனே திருவரங்கம் சென்று இலக்கிய பணிகளை மேற்கொண்டார்.
# நஞ்சீயர்

## பிறபெயர்கள்

- நஞ்சீயர் ( பராசர பட்டர் வழங்கியது)
- நிகமாந்த யோகி
- வேதாந்தி
# நஞ்சீயர்

## இலக்கிய படைப்புகள்

- திருவாய்மொழி ஒன்பதினாயிரப்படி வியாக்கியானம்
- கண்ணிநுண் சிறுதாம்பு வியாக்கியானம்
- திருப்பாவை ஈராயிரப்படி
- திருவந்தாதி வியாக்கியானம்
- திருப்பல்லாண்டு வியாக்கியானம்
- ரகஸ்யத்ரயவிவரணம் வியாக்கியானம்
- நூற்றெட்டு சரணாகதி கத்யத்ரய வியாக்கியானம்
# நஞ்சீயர்

## சிறப்பு

தன் வாழ்நாளில் திராவிட வேதமாகிய நாலாயிர திவ்விய பிரபந்தத்தின் அங்கமாகிய திருவாய்மொழிக்கு நூறு முறைக்குமேல் காலட்சேபம் செய்தருளினார் என்பது இவரின் சிறப்பு.
# படவணு அடர்த்தி

**படவணு அடர்த்தி** என்பது கணினித் திரைகள், தொலைக்காட்சித் திரைகள், எண்ணிமப் படப்பிடிக் கருவிகள், படிம வருடிகள் போன்றவற்றின் பிரிதிறனை அளக்கப் பயன்படும் ஒரு அளவீடு ஆகும்.  
ஒரு படத்தின் பிரிதிறனை *ஓர் அங்குலத்தில் உள்ள படவணுக்கள்* (Pixels per inch (PPI - பிபிஐ) கொண்டு வரையறை செய்யலாம். எ.கா 100 x 100 படவணுக்கள் கொண்ட ஒரு படம், ஒரு அங்குல சதுரத்தில் அச்சிடப்பட்டால், அது 100 புள்ளிகளை ஓர் அங்குலத்தில் கொண்டுள்ளது (dots per inch (DPI)) எனக் கூறலாம். பொதுவாக ஒரு படம் அச்சிடப்பட 300 புள்ளிகள் ஓர் அங்குலத்துக்குத் தேவை.  
திரைத் தெளிவுத்திறனும் படவணு அடர்த்தியும் ஒன்றல்ல. உண்மையில் படவணு என்பது தனக்கேயுரித்தான ஒரு அளவையோ அல்லது அலகையோ கொண்டிராத ஒரு பண்புக்கூறு மட்டுமே. ஆனால் அச்சிடப்படும்போதும், திரையிடப்படும்போதும் படிமவருடலின்போதும் மட்டுமே படவணுக்கள் உருவத்தையும் அடர்த்தியையும் கொண்டிருக்கின்றன.
# அனகிலேத்துஸ் (திருத்தந்தை)

**அனகிலேத்துஸ்** (*Anacletus*) அல்லது **கிலேத்துஸ்** (*Cletus*) என்பவர் கத்தோலிக்க திருச்சபையின் மூன்றாம் திருத்தந்தையாவார். அவருக்கு முன் திருத்தந்தையராக இருந்தவர்கள் முதலில் பேதுரு, அதன்பின் லைனஸ் ஆவர். இவர் கத்தோலிக்க திருச்சபையால் புனிதராகக் கருதப்படுகிறார்  
- அனகிலேத்துஸ் (; ) என்னும் பெயர் கிரேக்கத்தில் "எழில் மிக்கவர்" என்று பொருள்படும்.
# அனகிலேத்துஸ் (திருத்தந்தை)

## ஒருவரா, இருவரா?

அனகிலேத்துஸ், கிலேத்துஸ் என்னும் இரு பெயர்கள் குறித்துநிற்பது ஒரே திருத்தந்தையையா அல்லது இருவரையா என்பது குறித்து ஐயம் நிலவி வந்துள்ளது. சில பண்டைய ஏடுகள் இரு பெயர்களும் இரு வேறு திருத்தந்தையரைக் குறிப்பதாகக் கூறுகின்றன. ஆனால் பெரும்பான்மையான ஏடுகள் தரும் சான்றின்படி, அனகிலேத்துஸ் என்னும் பெயரின் குறுகிய வடிவமே கிலேத்துஸ். எனவே அவ்விரு பெயர்களும் குறித்துநிற்பது ஒரே திருத்தந்தையைத் தான். அவர் புனித பேதுரு, லைனஸ் ஆகியோரின் வழியில் மூன்றாம் திருத்தந்தையாகப் பணியாற்றினார்.  
கிலேத்துஸ் என்னும் கிரேக்கப் பெயருக்கு "அழைக்கப்பட்டவர்" என்று பொருள். அனகிலேத்துஸ் என்றால் "மீண்டும் அழைக்கப்பட்டவர்" எனப் பொருள்படும்.
# அனகிலேத்துஸ் (திருத்தந்தை)

## பதவிக் காலம் பற்றிய செய்திகள்

மரபுச் செய்திப்படி, அனகிலேத்துஸ் (கிலேத்துஸ்) உரோமையைச் சார்ந்தவர் என்றும் பன்னிரு ஆண்டுகள் ஆட்சி செய்தார் என்றும் கூறப்படுகிறது. வத்திக்கான் வெளியிடுகின்ற "ஆண்டு ஏடு" (Annuario Pontificio), "முதல் இரு நூற்றாண்டுகளைப் பொறுத்தமட்டில், ஒரு குறிப்பிட்ட திருத்தந்தை எப்போது பதவி ஏற்றார், எப்போது அவரது பதவிக்காலம் முடிந்தது என்பது பற்றி உறுதியாகக் கூறுவது கடினம்" என்றுரைக்கிறது. அந்த ஏட்டின்படி, கிலேத்துஸ் (அதாவது, அனகிலேத்துஸ்) கி.பி. 80இலிருந்து 92 வரை பதவியிலிருந்தார். வேறு சில ஏடுகள் அப்பதவிக்காலம் 77-88 என்று கூறுகின்றன.  
திருத்தந்தை அனகிலேத்துஸ் உரோமை மறைமாவட்டத்தை 25 பங்குத்தளங்களாகப் பிரித்தார் என்றும், ஒரு சிலரைக் குருக்களாகத் திருநிலைப்படுத்தினார் என்றும் சில பண்டைய ஏடுகள் கூறுகின்றன.
# அனகிலேத்துஸ் (திருத்தந்தை)

## வத்திக்கானில் கல்லறை

திருத்தந்தை அனகிலேத்துஸ் இன்றைய வத்திக்கான் நகரில் அமைந்துள்ள புனித பேதுரு பெருங்கோவிலில் அவருக்குமுன் பதவியிலிருந்த திருத்தந்தை லைனஸ் என்பவரின் கல்லறைக்கு அருகில் அடக்கம் செய்யப்பட்டுள்ளார். கிலேத்துஸ் என்னும் திருத்தந்தையின் பெயர் உரோமை வழிபாட்டு முறைத் திருப்பலியில் உள்ள நற்கருணை வழிபாட்டு வேண்டுதலில் சேர்க்கப்பட்டுள்ளது.
# அனகிலேத்துஸ் (திருத்தந்தை)

## திருவிழா

கத்தோலிக்க திருச்சபையின் பழைய நாட்காட்டியாகிய "திரிதெந்தீன் நாட்காட்டியில்" ஏப்பிரல் 26ஆம் நாள் புனித கிலேத்துஸ் மற்றும் புனித மார்செல்லீனுஸ் ஆகியோரின் விழா கொண்டாடப் பணிக்கப்பட்டது. அந்நாட்காட்டியில் சூலை 13ஆம் நாள் புனித அனகிலேத்துஸ் திருவிழா அமைந்தது.  
1960ஆம் ஆண்டில் திருத்தந்தை இருபத்திமூன்றாம் யோவான் சூலை 13ஆம் நாளில் இருந்த விழாவை அகற்றினார். அதே நேரத்தில், ஏப்ரல் 26ஆம் நாள் புனித கிலேத்துஸ் விழாவாக அமையும் என்று பணித்தார். கிலேத்துஸ் என்னும் பெயர் உரோமை நற்கருணை வழிபாட்டு வேண்டுதலில் உள்ளது.  
1969இலிருந்து ஏப்ரல் 26 விழா கத்தோலிக்க திருச்சபையின் பொது நாள்காட்டியில் இல்லை. திருத்தந்தை அனகிலேத்துஸ் (கிலேத்துஸ்) எந்த நாளில் இறந்தார் என்பது உறுதியாகத் தெரியாவிட்டாலும், "உரோமை மறைச்சாட்சியர் நூல்" (Roman Martyrology) என்னும் ஏடு அவர் ஏப்பிரல் 26ஆம் நாள் இறந்ததாகக் குறிபிடுகிறது.
# அனகிலேத்துஸ் (திருத்தந்தை)

## விக்கிமூலம்: இணைப்பு

அனகிலேத்துஸ் - எழுத்துப் படையல்கள்
# திரவிடத்தாய் (நூல்)

மொழிஞாயிறு ஞா. தேவநேயப்பாவாணரால் 1944 இல் எழுதப்பட்ட நூல் **திரவிடத்தாய்**. இது முன்னுரை, மலையாளம், கன்னடம், தெலுங்கு, துளு, முடிவு எனும் ஆறு பாகங்களையும், 112 பக்கங்களைக் கொண்டு விளங்குகின்றது. "தமிழ் இயல்பாய்த் தோன்றிய மொழியாதலானும், தெற்கிருந்து வடக்கு நோக்கியே திரிந்து செல்லுதலானும், மிகத் தொன்மை வாய்ந்ததாதலானும், அது தோன்றியது குமரிநாடே என்று துணியப்படும்." என்று முன்னுரையிலேயே நூல் நோக்கத்துடன் குமரிநாட்டுக் கொள்கையையும், ஞால முதன்மொழிக் கொள்கையையும் பதிவு செய்கிறார் பாவாணர். "பவளம்" என்பது "ப்ரவளம்" என்று வட மொழியில் திரிந்தது போலவே தமிழம்(தமிழ்) என்னுஞ் சொல் த்ரமிளம், த்ரமிடம், த்ரவிடம் என்றாகி, பின் தமிழில் வந்துவழங்கும் போது மெய் முதலெழுத்தாக விதி இல்லாததால் திரவிடம் >> திராவிடம் என்று தமிழில் வழங்கும் என்றும், ஆகையால் தமிழினின்றே "திராவிடம்" எனுஞ் சொல் தோன்றிற்று என நாட்டுகின்றார்.  
கொடுந்தமிழ் மொழிகளான கூர்ச்சரமும் (குஜராத்தி), மகாராட்டிரமும் முதலில் பிரிந்தன. பின்னர் முறையே தெலுங்கும் கன்னடமும் மலையாளமும் பிரிந்து போயின. இங்கனம் தமிழுடன் தொடர்புள்ள மொழிகளையே திரவிடத்தாய் எனும் இந்நூலில் ஆராய்கிறார். இப்படிப் பிரிந்த போதும் மலையாளத்தில் வழங்கும் 'தம்பிராட்டி', 'கைநீட்டக்காசு' ஆகிய சொற்களும்; கன்னடத்தில் வழங்கும் 'கொண்டாடு', 'திக்கில்லாத' முதலிய சொற்களும்; 'ஓடச்சரக்கு', 'மூக்குப் பொடி' எனும் தெலுங்குச் சொற்களும் தமிழே என்பதில் சிறிதும் ஐயமில்லை.
# திரவிடத்தாய் (நூல்)

## தமிழிலிருந்து பிற திரவிட மொழிகள் வேறுபடக் காரணங்கள்

தமிழ் மக்கட் பெருக்கம், எழுத்தொலித் திரிபு, சொல் திரிபு, பொருள் திரிபு, இயற்கைத் தெரிப்பு, வழக்கற்ற சொல் வழங்கல், குடியேற்றப் பாதுகாப்பு (இதுபோது தமிழில் வழங்கா விடினும் குமரிநாட்டில் வழங்கியவாகத் தெரிகின்ற சொற்களும் சொல் வடிவங்களும் பிற திரவிட மொழிகளிற் பாதுகாக்கப் பட்டிருத்தல்) புத்தாக்கச் சொல், தாயொடு (தமிழொடு) தொடர்பின்மை, வடசொற் கலப்பு, வடமொழி எழுத்தையும் இலக்கணத்தையும் மேற்கொள்ளல், தமிழின் பண்படுத்தம் ஆகியனவற்றைக் குறிப்பிடுகிறார்.  
எடுத்துக் காட்டாக, தமிழில் வெள்ளையான புதுப் பெருக்கைக் குறிக்கும் *வெள்ளம்* எனும் சொல் மலையாளத்தில் நீரைக் குறிக்கப் பயன்படுத்துவதால் பொருள் வேறுபடுதலை அவர் காட்டலைக் கூறலாம்.  
*கால்டுவெல் தமிழைச் சிறப்பித்துக் கூறுவன* எனும் ஒரு பகுதியும் முன்னுரையில் வருகின்றது.
# திரவிடத்தாய் (நூல்)

## மலையாளம்

சாரல் நாட்டு (மலை நாட்டு) மன்னனாகிய சேரன் எனும் பெயர் முறையே சேரல்>> சேரலன்>> கேரலன்>> கேரளன் என மருவும். பின் ஈறு திரிந்து கேரளம் என்றாகும். மலை+ஆளி =மலையாளி என்றாகும். அவனது நாடும், மொழியும் மலையாளம் என்று வழங்கப்படுகிறது என்கிறார்.
# திரவிடத்தாய் (நூல்)

## மலையாளம்

### மலையாளம் திரிந்தமைக்குக் காரணங்கள்

பாவாணர் மலையாளம் திரிந்தமைக்குப் பின்வரும் காரணங்களைக் கூறுகின்றார்:
1. சேரநாட்டுடனான தொடர்புக்கு மலை தடுப்பாக இருந்தமை.
1. 12 ஆம் நூற்றாண்டோடு பாண்டிய மரபும் 13ஆம் நூற்றாண்டோடு சோழ மரபும் சேர மரபுடன் மணவுறவு நிறுத்தியமை.
1. வடமொழிக்கும் வடமொழியாளர்க்கும் தெய்வ உயர்வு கற்பிக்கப்பட்டமையும் வரம்பிறந்த வடசொற் கலப்பும்.
1. மிகு மழையால் மலையாளியர்க்கு மூக்கொலி சிறந்தமை.
1. மலையாளியர் முன்னோரின் செந்தமிழ் நூல்களைக் கல்லாமை.
1. மலையாளியரின் ஒலிமுறைச் சோம்பல்.
# திரவிடத்தாய் (நூல்)

## கன்னடம்

கருநாடு, அதாவது கரிசற்பாங்கான நாடே, கருநாடம் அல்லது கருநாடகம் என்றாயிற்று எனப் பொருள்கொள்ளலே தகும் என்கிறார் பாவாணர்.
# திரவிடத்தாய் (நூல்)

## கன்னடம்

### கன்னடம் திரிந்தமைக்குக் காரணங்கள்

பாவாணர், கன்னட மொழி பின்வரும் காரணங்களால் திரிந்தது என்கின்றார்:
1. கன்னடச் சீமையில் தமிழ் மன்னராட்சி ஒழிந்தமை.
1. அங்கு தமிழ் நூல்கள் வழங்காமை.
1. தமிழர் விழிப்பின்மை.
1. தட்பவெப்ப நிலையால் தமிழ் ஒலியும் சொல்லும் திரிந்தமை.
1. வடசொற் கலப்பும் வடமொழியிலக்கண வமைப்பும்.
# திரவிடத்தாய் (நூல்)

## தெலுங்கு

தெலுங்கிற்கு வடுகு ஆந்திரம் என்னும் பெயர்களுண்டு. தெலுங்கு என்பது தெலுங்கராலேயே இடப்பட்டது; வடுகு என்பது தமிழராலும், ஆந்திரம் என்பது ஆயராலும் இடப்பட்டன. தமிழ் நாட்டுக்கு வடக்கில் வழங்குவதால் வடுகு எனும் பெயர் இடப்பட்டது.
பிளினி எனும் வரலற்றாசிரியர் மூன்று கலிங்கம் எனப் பொருள்படும் 'மெர்டொகலிகம்' குறித்திருப்பது முதலிய வரலாற்றுச் சான்றுகளை முன்னிறுத்தி, பண்டைத் தெலுங்க நாடு திரிகலிங்கம் என அறியப்பட்டதெனவும், அது மருவி, திரிலிங்கம்>> தெலுங்கம்>> தெலுங்கு என்றாயிற்று என்கிறார்.
# திரவிடத்தாய் (நூல்)

## தெலுங்கு

### தெலுங்கு திரிந்தமைக்கான காரணங்கள்

தெலுங்கு திரிந்தமைக்கான காரணங்களாக அவரால் கூறப்படுவன பின்வருவன:
1. தட்பவெப்ப நிலையும், நிலத்தியல்பும்.
1. மக்கட்தொகை பெருக்கம்.
1. பண்டை இலக்கிய இலக்கணமின்மை.
1. தமிழரொடு உறவு கொள்ளாமை.
1. தமிழ் நூல்களைக் கல்லாமை.
1. ஒலிமுறைச் சோம்பல்.
1. வடசொற் கலப்பு.
# திரவிடத்தாய் (நூல்)

## துளு

### துளு திரிந்தமைக்குக் காரணங்கள்

1. தட்ப வெப்பநிலை.
1. இலக்கண நூலின்மை.
1. தமிழரொடு தொடர்பின்மை.
1. துளுவர் தமிழ்நூலைக் கல்லாமை.
1. வடசொற் கலப்பு.
1. ஒலிமுறைச் சோம்பல்.  
இனி, மேற்கூறிய மொழிகளில் வழங்கும் பல திறப்பட்ட பெயர்களையும், வினைகளையும், தொடர்களையும், பழமொழிகளையும், பட்டியலிட்டுத் தருகின்றார். ஒவ்வொரு மொழியும் திரிந்த வகைகளை எடுத்துக்காட்டுக்களுடன் தரவும் செய்கிறார்.
# திரவிடத்தாய் (நூல்)

## முடிவு

தமிழல்லாத திராவிட மொழிகள் சிலவற்றில், திரவிடச் சொற்கள் சிலதின் இயற்கை வடிவம் இருந்த போதிலும் இருந்த போதிலும், அவை குடியேற்ற பாதுகாப்பின் (colonial preservation) பாற்படும் என்றும், தமிழின் தாய்மைப் பண்புக்கு அது ஒரு ஊறும் செய்யாதும் என்று கூறி பாவாணர் இந்நூலை முடிக்கிறார்.
# வார்ப்புரு:Death year category header

<includeonly>}
**}**இல் இறந்தவர்கள்.
*இதனையும் பார்க்கவும்:* :
</includeonly><noinclude>
# வார்ப்புரு:Death year category header

### பயன்பாடு

This template is for use on category pages for deaths by year in the [[பொது ஊழி.  
To create such a page, add
<syntaxhighlight lang="wikitext"></syntaxhighlight>
where D is the year without the last digit, and Y is the last digit of the year.  
For example, for deaths in year 2017, add
<syntaxhighlight lang="wikitext"></syntaxhighlight>
# வார்ப்புரு:Death year category header

### Redirects

-
-  
=
# உதயன் (யாழ்ப்பாணம்)

**உதயன்** (ஆங்கிலம்: Uthayan) இலங்கையின் யாழ்ப்பாணத்தில் இருந்து நெடுங்காலம் வெளிவரும் முன்னணி நாளாந்த தமிழ்ப் பத்திரிகை ஆகும். மிகச் சிக்கலான அரசியல் சமூகப் பொருளாதாரச் சூழ்நிலையிலும் இது தொடர்ந்து வெளிவந்தது. தற்போது இப் பத்திரிகை தமிழ்த் தேசிய ஆதரவு நிலைப்பாட்டுக்காக பல்வேறு அச்சுறுத்தலுக்கு உள்ளாகி இருந்தது. இதன் கனடியத் துணைப்பதிப்பு யாழ். உதயன் என்பதாகும் (தற்காலிகமாக நிறுத்தப்பட்டுள்ளது). யாழ்ப்பாணத்தில் இருந்து வெளிவரும் உதயன் பத்திரிகை உதயன் இணைய வானொலியையும் நடத்தி வருகிறது.
# உதயன் (யாழ்ப்பாணம்)

## வரலாறு

"உதயன்" 1985 ஆம் ஆண்டில் ஈ. சரவணபவன் அவர்களால் நிறுவப்பட்டு நவம்பர் 27, 1985 அன்று முதல் பதிப்பு வெளியிடப்பட்டது. அந்த நேரத்தில் யாழ்ப்பாணத்திலிருந்து தமிழ் மொழியில் "ஈழமுரசு" மற்றும் "ஈழநாடு" என்ற வேறு இரண்டு செய்தித்தாள்கள் வெளியிடப்பட்டு வந்தன. இலங்கை இராணுவம் அதன் தொலைபேசி இணைப்புகளை துண்டித்து, அலுவலகங்களை பூட்டி, சாவியை எடுத்துச் சென்றது. அரசாங்கம் தனது தடையை நீக்கிய பின்னர் 45 நாட்களுக்குப் பிறகு 2000 ஜூலை 4 அன்று செய்தித்தாள் மீண்டும் திறக்கப்பட்டது.  
தமிழீழ விடுதலைப் புலிகளின் தலைமை பேச்சுவார்த்தையாளரும் அரசியல் ஆலோசகருமான அன்ரன் பாலசிங்கத்துடன் ஒரு நேர்காணல் செய்தது தொடர்பாக அதன் துணை ஆசிரியர் என். வித்யாதரனை 20 ஜனவரி 2001, அவரது அலுவலகங்களில் இரண்டு மணி நேரம் காவலர்கள் விசாரித்தனர்.  
உள்நாட்டுப் போர் மீண்டும் தொடங்கிய பின்னர், இலங்கை இராணுவம் ஏ9 சாலையை மூடியது, இது யாழ்ப்பாண தீபகற்பத்திற்கும் நாட்டின் பிற பகுதிகளுக்கும் இடையிலான பிரதான சாலை இணைப்பாக இருந்தது. இதன் விளைவாக தீபகற்பத்தில் உணவு, எரிபொருள், மருந்து மற்றும் செய்தித்தாள் மற்றும் அச்சிடும் மை உள்ளிட்ட பிற பொருட்களின் கடுமையான பற்றாக்குறை ஏற்பட்டது. "உதயன்" அதன் பக்கங்களின் எண்ணிக்கையையும் அச்சிடப்பட்ட பிரதிகளையும் கடுமையாகக் குறைக்க வேண்டிய கட்டாயம் ஏற்பட்டது - இது 12 பக்க தாளின் 20,000 பிரதிகளிலிருந்து 4 பக்க தாளின் 7,500 பிரதிகள் வரை சென்றது.  
இதன் ஆசிரியர் என். வித்யாதரன் 26 பிப்ரவரி 2009 அன்று வாரண்ட் இல்லாமல் காவல்துறையினரால் கைது செய்யப்பட்டார், ஏனெனில் அவர் தெகிவளை-கல்கிசையில் ஒரு இறுதி சடங்கில் ஒரு வாரண்ட் இல்லாமல் கலந்து கொண்டார் மற்றும் காவலில் தாக்கப்பட்டார் கைது குறித்த சர்வதேச விமர்சனங்கள் தீவிரமடைந்ததால், கொழும்பு மீது தமிழீழ விடுதலைப் புலிகளின் வான்வழித் தாக்குதல் தொடர்பாக வித்யாதரன் கைது செய்யப்பட்டதாக இலங்கை அரசு கூறியது. கொலும்பு குற்றப்பிரிவு வான்வழித் தாக்குதலுடன் அவரை இணைத்ததற்கான எந்த ஆதாரமும் இல்லை என்று நீதிமன்றத்திற்குத் தெரிவித்ததையடுத்து வித்யாதரன் 24 ஏப்ரல் 2009 அன்று விடுவிக்கப்பட்டார். வன்னியில் உள்ள பொதுமக்களின் அவல நிலையை வெளிச்சம் போட்டுக் காட்டுவதற்காகவே தான் தடுத்து வைக்கப்பட்டுள்ளதாக வித்யாதரன் குற்றம் சாட்டினார்.  
2006 ஆம் ஆண்டு மே மாதம் 2 ஆம் திகதி உதயன் பத்திரிகை அலுவலகத்துக்குள் புகுந்த ஆயுதாரிகள் நடத்திய துப்பாக்கிச் சூட்டில் உதயன் பணியாளர்கள் இருவர் உயிரிழந்தனர். பெறுமதியான சொத்துக்கள் சேதமாக்கப்பட்டன.
# உதயன் (யாழ்ப்பாணம்)

## ஊடக சுதந்திரத்துக்கான உயர் விருது 2013

தன்னார்வ அமைப்பின் விருது வழங்கும் வைபவம், நவம்பர் 27, 2013]]
2013 நவம்பர் 27 அன்று பிரான்சின் தலைநகர் பரிசைத் தளமாகக் கொண்டு இயங்கும் எல்லைகளற்ற செய்தியாளர்கள் அமைப்பு ஆண்டு தோறும் சர்வதேச ரீதியாக வழங்கிவரும் ஊடக சுதந்திரத்துக்கான விருதுகளில் மிக முக்கிய விருது உதயனுக்கு வழங்கப்பட்டுள்ளது. பிரான்சின் வடகிழக்குப் பிராந்தியமான ஸ்ரார்ஸ்பேர்க்கில் உலக ஊடகவியலாளர்கள் பெரும் எண்ணிக்கையில் திரண்டிருந்த ஒரு நிகழ்வில் வைத்து இந்த விருது உதயனுக்கு வழங்கப்பட்டது. உதயன் நிர்வாக இயக்குநர் ஈ. சரவணபவன், உதயன் பிரதம ஆசிரியர் ம. வ. கானமயில்நாதன் ஆகியோர் கூட்டாக இந்த விருதினைப் பெற்றுக் கொண்டனர்.
# உதயன் (யாழ்ப்பாணம்)

## 28ஆம் ஆண்டு நிறைவு

27-11-2013 அன்று உதயன் நாளிதழ் தனது 28ஆம் ஆண்டு நிறைவினை கொண்டாடியதுடன் 29ஆம் ஆண்டிலும் காலடி எடுத்து வைத்தது. அன்றைய தினம் இரத்ததான நிகழ்வு, மரம் நடுகை மற்றும் வீர மறவர்களுக்கான அஞ்சலி என்பன அலுவலக வளாகத்தினுள் நடைபெற்றது.
# ஞா. குகநாதன்

**ஞானசுந்தரம் குகநாதன்** ஓர் ஊடகவியலாளர், உதயன் பத்திரிகையின் செய்தி ஆசிரியர். இலங்கை இராணுவத்தின் முழுக் கட்டுப்பாட்டில் இருந்த யாழில் 2006 - 2010 ஆண்டுக் காலப் பகுதியில் அவர் தனது உயிருக்கு அஞ்சி உதயன் அலுவலகத்திலேயே வாழ்ந்தார். பின்னர் அரசின் உறுதிமொழிகளைத் தொடர்ந்து தனது குடும்பத்துடன் சென்று வாழ்ந்தார். 2011 சூலையில் அவர் மிக மோசமாக தாக்கப்பட்டு உயிருக்கு ஆபத்தான நிலையில் மருத்துவமனையில் அனுமதிக்கப்பட்டார்.
# மிக் கொமய்லி

**மிக் கொமய்லி** (*Mick Commaille*, பிறப்பு: பிப்ரவரி 21 1883, இறப்பு: சூலை 28 1956), தென்னாப்பிரிக்க அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும் , 96 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1910 -1927 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஜான் கொமின்ஸ்

**ஜான் கொமின்ஸ்** (*John Commins*, பிறப்பு: பிப்ரவரி 19 1965), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 94 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1994 -1995 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# நிறவெப்பநிலை

**நிறவெப்பநிலை** (*color temperature*) என்பது கட்புலனாகும் ஒளியின் ஒரு பண்பு ஆகும். இது ஒளி அமைப்பு, ஒளிப்படப்பிடிப்பு, ஒளிநாடா, வெளியீடு, உற்பத்தி, வான இயற்பியல், பிற துறைகளில் முக்கியமான பயன்பாடுகளை கொண்டுள்ளது. ஒரு ஒளி மூலத்தின் நிறவெப்பநிலை என்பது ஒளி மூலத்தினை ஒத்த சாயலில் ஒளி வீசும் ஒரு இலட்சிய கரும்பொருள் கதிர்த்தியின் வெப்பநிலை ஆகும். நிறவெப்பநிலை வழக்கமாக தனிவெப்பநிலையின் அலகான கெல்வினால் குறிப்பிட்டப்படும். அலகு குறியீடு K யை கொண்டிருக்கும்.  
குறைந்த நிறவெப்பநிலைகள் (2,700-3,000 K) சூடான நிறங்கள் (மஞ்சள் கலந்த வெள்ளையிலிருந்து சிவப்பு வரையான நிறங்கள்) என்றும் 5,000 K இற்கு மேற்பட்ட நிறவெப்பநிலைகள், குளிர் நிறங்கள் (நீலங்கலந்த வெள்ளை) என்றும் அழைக்கப்படுகின்றன.
# நிறவெப்பநிலை

## வெவ்வேறு ஒளியமைப்பை வகைப்படுத்தல்

| வெப்பநிலை | மூலம் |
| --- | --- |
| 1,700&nbsp;K | தீக்குச்சி சுடர் |
| 1,850&nbsp;K | மெழுகுவர்த்தியின் சுடர், சூரியன் மறைதல் / சூரிய உதயம் |
| 2,700–3,300&nbsp;K | இழை மின்விளக்கு |
| 3,000&nbsp;K | மென்மையான வெள்ளை நிறமுள்ள புளோரசன்டு விளக்குகள் |
| 3,200&nbsp;K | ஸ்டுடியோ விளக்குகள் போன்றவை |
| 3,350&nbsp;K | ஸ்டுடியோ "CP" ஒளி |
| 4,100–4,150&nbsp;K | நிலவொளி, செனான் இழை விளக்கு |
| 5,000&nbsp;K | கீழ்வானத்தின் பகலொளி |
| 5,000&nbsp;K | புளோரசன்டு குளாய் விளக்குகள் அல்லது குளிர் வெண்ணிறமான குறுகிய புளோரசன்டு விளக்குகள் (CFL) |
| 5,500–6,000&nbsp;K | செங்குத்து பகலொளி, மின் ஃபிளாஷ் ஒளி |
| 6,500&nbsp;K | பகலொளி, மேகமூட்டம் |
| 6,500–9,300&nbsp;K | LCD அல்லது CRT திரை |
| 15,000–27,000&nbsp;K | தெளிந்த நீல வடக்கு வானம் |
| இந்த வெப்பநிலைகள் வெறுமனே கருதுகோளானவை, கணிசமான மாறுபாடுகள் இருக்கலாம். | } |
ஒர் இலட்சிய கரும்பொருளில் இருந்து வெளியாகும் மின்காந்த கதிர்வீச்சின் **நிறவெப்பநிலை** கெல்வினில் அதன் மேற்பரப்பு வெப்பநிலை என வரையறுக்கப்படுகிறது, அல்லது மாற்றாக நுண் தலைகீழ் கெல்வின் (Mired) இல் கணிக்கலாம். இது ஒளி மூலங்களை ஒப்பிடுவதற்கான ஓர் நியம வரையறையை வழங்குகிறது.  
வெப்பமான மேற்பரப்பு வெப்ப கதிர்வீச்சை வெளியிடுகின்றது ஆனால் அது ஒரு இலட்சிய கரும்பொருள் கதிர்த்தியல்ல, இங்கு ஒளியின் நிறவெப்பநிலை மேற்பரப்பின் உண்மையான வெப்பநிலை இல்லை. ஒரு இழை மின்விளக்கின் ஒளி வெப்ப கதிர்வீச்சு ஆகும். தோராயமாக விளக்கு ஒரு சிறந்த கரும்பொருள் கதிர்த்தி, அதன் நிறவெப்பநிலை இழை வெப்பநிலை அடிப்படையில் இருக்கும்.  
புளோரசண்டு விளக்குகள் போன்ற பல பிற ஒளி மூலங்கள், முதன்மையாக வெப்ப கதிர்வீச்சு தவிர்ந்த பிற செயன்முறைகள் மூலமாகவே ஒளியை உமிழ்கின்றன. இந்த உமிழப்படும் கதிர்வீச்சு ஒரு கரும்பொருள்-நிறமாலை வடிவில் அமையாது. இந்த மூலங்கள் ஒரு தொடர்புடைய நிறவெப்பநிலை (சிசிடி) என வழங்கப்படும். சிசிடி எனபது மனித நிற புலனுணர்வு மிக நெருக்கமாக விளக்கில் இருந்து வரும் ஒளிக்கு பொருந்தும் ஒரு கரும்பொருள் கதிர்த்தி நிறவெப்பநிலை ஆகும். அத்தகைய ஒரு தோராய மதிப்பீடு இழை மின்விளக்கின் ஒளிக்கு தேவையில்லை ஏனென்றால் இழை மின்விளக்கின் சிசிடி எளிதாக ஒர் கரும்பொருள் கதிர்த்தி வெப்பநிலையுடன் ஒப்பிடுகையில் மாற்றமின்றி உள்ளது.
# நிறவெப்பநிலை

## வெவ்வேறு ஒளியமைப்பை வகைப்படுத்தல்

### சூரியன்

சூரியன் வானில் கடக்கும்பொழுது, அது அதன் நிலையை பொறுத்து, சிவப்பு, ஆரஞ்சு, மஞ்சள் அல்லது வெள்ளை நிறத்தில் தோன்றலாம். ஒரு நாளில் சூரியனின் நிறம் மாற்றமடைதல் முக்கியமாக ஒளிச்சிதறலின் விளைவினால் ஆகும், கரும்பொருளின் கதிர்வீச்சில் ஏற்படும் மாற்றங்களால் அல்ல. வானம் நீல நிறமாக தோன்றுவது வளிமண்டலத்தில் சூரிய ஒளியின் ரேலி சிதறல் காரணமாக ஏற்படுகிறது இது சிவப்பு ஒளியை விட நீல ஒளி அதிகமாக சிதறுவதால் ஏற்படுகிறது.
பகலொளியானது நிறவெப்பநிலை 6,500 K (D65 பார்க்கும் தரநிலை) அல்லது 5,500 K (பகல்-சீரான புகைப்பட சுருள் தரநிலை) உடைய கரும்பொருளை ஒத்த நிறமாலையை கொண்டுள்ளது.  
கரும்பொருள் கோட்பாட்டின் அடிப்படையில் நிறங்களில் சிவப்பு குளிர்ந்த, குறைவான வெப்பநிலைகளில் ஏற்படும் போது நீலம் உயர் வெப்பநிலையில் ஏற்படுகிறது. இது "சிவப்பு" "சூடான", மற்றும் "நீலம்" "குளிர்மையான" நிறங்கள் எனும் கலாச்சார கோட்பாடுகளிற்கு முரணானவை.
# நிறவெப்பநிலை

## நிறவெப்பநிலையின் பயன்பாடுகள்

### ஒளியமைப்பு

கட்டடங்களின் உட்புறங்களிற்கான ஒளியமைப்பில் ஒளிர்வின் நிறவெப்பநிலையை கணக்கிலெடுத்தல் முக்கியமானது. எடுத்துக்காட்டாக வெப்பமான (அதாவது குறைந்த நிறவெப்பநிலை) ஒளி ஓய்வெடுப்பதனை ஊக்குவிக்க பொது இடங்களில் பயன்படுத்தப்படுகையில் குளிர்மையான (அதாவது உயர் நிறவெப்பநிலை) ஒளி அலுவலகங்களில் கவனத்தை மேம்படுத்தப் பயன்படுத்தப்படுகிறது.
# டால்ட்டன் கொனிங்ஹாம்

**டால்ட்டன் கொனிங்ஹாம்** (*Dalton Conyngham*, பிறப்பு: மே 10 1897, இறப்பு: சூலை 7 1979), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , 22 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1923ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியிலும் பங்குகொண்டார்.
# நூலாக்க உத்திகள்

உந்தி எழும் நுண்ணறிவை **உத்தி** என்கிறோம். தொல்காப்பியத்தின் இறுதி நூற்பா உத்திகள் 32 என வரையறுக்கிறது. இந்த 32 உத்திகளை நன்னூல் வேறு வகைச் சொற்களால் தொகுத்துக் காட்டுகிறது.
# நூலாக்க உத்திகள்

## 32 உத்திகள்

1. நுதலியது அறிதல்,
1. அதிகார முறையே,
1. தொகுத்துக் கூறல்,
1. வகுத்து மெய்ந் நிறுத்தல்,
1. மொழிந்த பொருளொடு ஒன்ற வைத்தல்,
1. மொழியாததனை முட்டு இன்றி முடித்தல்,
1. வாராததனான் வந்தது முடித்தல்,
1. வந்தது கொண்டு வாராதது உணர்த்தல்,
1. முந்து மொழிந்ததன் தலைதடுமாற்றே,
1. ஒப்பக் கூறல்,
1. ஒருதலை மொழிதல்,
1. தன் கோள் கூறல்,
1. முறை பிறழாமை,
1. பிறன் உடன்பட்டது தான் உடம்படுதல்,
1. இறந்தது காத்தல்,
1. எதிரது போற்றல்,
1. மொழிவாம் என்றல்,
1. கூறிற்று என்றல்,
1. தான் குறியிடுதல்,
1. ஒருதலை அன்மை,
1. முடிந்தது காட்டல்,
1. ஆணை கூறல்,
1. பல் பொருட்கு ஏற்பின் நல்லது கோடல்,
1. தொகுத்த மொழியான் வகுத்தனர் கோடல்,
1. மறுதலை சிதைத்துத் தன் துணிபு உரைத்தல்,
1. பிறன் கோள் கூறல்,
1. அறியாது உடம்படல்,
1. பொருள் இடையிடுதல்,
1. எதிர் பொருள் உணர்த்தல்,
1. சொல்லின் எச்சம் சொல்லியாங்கு உணர்த்தல்,
1. தந்து புணர்ந்து உரைத்தல்,
1. ஞாபகம் கூறல், உய்த்துக்கொண்டு உணர்த்தலொடு, மெய்ப்பட நாடிச் சொல்லிய அல்ல பிற அவண் வரினும், சொல்லிய வகையான் சுருங்க நாடி, மனத்தின் எண்ணி மாசு அறத் தெரிந்து கொண்டு, இனத்தின் சேர்த்தி உணர்த்தல்
# பிரெட்ரிக் குக்

**பிரெட்ரிக் குக்** (*Frederick Cook *, பிறப்பு: 1870, இறப்பு: நவம்பர் 7 1979), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , ஆறு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியிலும் பங்குகொண்டார்.
# கார்னிதின்

**கார்னிதின்** (Carnitine) என்னும் நான்கிணைய அமோனியாச் சேர்மம் லைசின் மற்றும் மெத்தியோனின் அமினோ அமிலங்களிலிருந்து உயிரியல் முறையில் தொகுக்கப்படுகின்றது. கார்னிதின், உயிரணுக்களில் கொழுப்பைச் சிதைத்துப் பெறப்படும் வளர்சிதை மாற்ற (அ) உடல் இயக்க எரிசக்தி உருவாக்கத்திற்கு கொழுப்பு அமிலங்களை உயிரணுக்கணிகத்திலிருந்து மணியிழையத்திற்கு எடுத்துச் செல்லத் தேவைப்படுகிறது. இது, உணவுச் சேர்ப்பாக விற்பனை செய்யப்படுகின்றது. முதன்முதலில், கார்னிதின் புழு உணவில் வளர் காரணியாகக் கண்டறியப்பட்டது. கார்னிதின் உயிர்ச்சத்தாகவும் (விட்டமின் Bt) அழைக்கப்படுகின்றது. கார்னிதின் இரு முப்பரிமாண மாற்றியங்களைக் கொண்டுள்ளது. L-கார்னிதின் உயிரிச் செயற்படு வடிவத்தில் உள்ளது. ஆனால், இதன் ஆடி மாற்றியன், D-கார்னிதின் உயிரிச் செயல்படா வடிவத்தில் உள்ளது.  
மாந்தர்களின் குடலில் இருக்கும் நுண்ணுயிரிகளின் இயக்கத்தால் உணவாக உட்கொள்ளும் பொருளில் உள்ள எல்-கார்னிதின் குருதிக்குழாயில் கொழுப்பிய படிவு ஏற்படுத்துகின்றது; இது குழாயின் குறுக்களவைக் குறைக்கும் தன்மை ஏற்படுத்தும் டி.எம்.ஏ.ஓ (TMAO எனப்படும் திரைமெத்தில்-அமைன்-என்-ஆக்சைடு, trimethylamine-N-oxide) என்னும் பொருளை உண்டாக்குகின்றது எனக் கண்டுபிடிக்கப்பட்டுள்ளது. இது சிவப்பு இறைச்சியில் அதிகம் இருப்பதால், இதயக்குழாய் சார்ந்த நோய்கள் கூடும் வாய்ப்புள்ளது என்றும் அறியப்படுட்டுள்ளது
# கார்னிதின்

## உயிரிவேதியியல்

### உயிரித்தொகுப்பு

விலங்குகளில், கார்னிதின் முதன்மையாக கல்லீரல் மற்றும் சிறுநீரகங்களில் லைசின் மற்றிம் மெத்தியோனின் அமினோ அமிலங்களிலிருந்து உயிரியல் முறையில் தொகுக்கப்படுகிறது. கார்னிதின் தொகுப்பிற்கு விட்டமின் C (அஸ்கார்பிக் அமிலம்) இன்றியமையாதது. மனித வளர்ச்சியின் போதும், கர்ப்பக் காலத்திலும் கார்னிதின் இயற்கையில் தயாரிக்கப்படுவதைவிட அதிகமாக அளவில் தேவைப்படுகிறது.
# கார்னிதின்

## உயிரிவேதியியல்

### கொழுப்பு வளர்சிதை மாற்றத்தில் கார்னிதினின் பங்கு

<></>
# கார்னிதின்

## உணவு மூலங்கள்

| பொருள் | அளவு | கார்னிதின் |  |
| --- | --- | --- | --- |
| மாட்டிறைச்சித் துண்டம் | 100 கி | 95&nbsp;மிகி |  |
| அரைக்கப்பட்ட மாட்டிறைச்சி | 100 கி | 94&nbsp;மிகி |  |
| பன்றி இறைச்சி | 100 கி | 27.7&nbsp;மிகி |  |
| பன்றி இறைச்சி (பேக்கன்) | 100 கி | 23.3&nbsp;மிகி |  |
| சோயா உணவு | 100 கி | 19.5&nbsp;மிகி |  |
| மீன் | 100 கி | &nbsp; |  |
| கோழிக்கறி | 100 கி | &nbsp;3.9&nbsp;மிகி |  |
| அமெரிக்கப் பாலாடைக் கட்டி | 100 கி | &nbsp;3.7&nbsp;மிகி |  |
| பனிக்குழைமம் (ஐஸ் கிரீம்) | 100 மிலி | &nbsp;3.7&nbsp;மிகி |  |
| நிறைபால் | 100 மிலி | &nbsp;3.3&nbsp;மிகி |  |
| வெண்ணைப் பழம் | நடுத்தர அளவு | 2&nbsp;மிகி |  |
| பாலாடைக்கட்டி | 100 கி | &nbsp;1.1&nbsp;மிகி |  |
| முழு கோதுமை ரொட்டி | 100 கி | &nbsp;0.36&nbsp;மிகி |  |
| தண்ணீர்விட்டான் கொடி | 100 கி | &nbsp;0.195&nbsp;மிகி |  |
| மைதா ரொட்டி | 100 கி | &nbsp;0.147&nbsp;மிகி |  |
| கோதுமைவகை உணவுப்பொருள் | 100 கி | &nbsp;0.126&nbsp;மிகி |  |
| நிலக்கடலை வெண்ணெய் | 100 கி | &nbsp;0.083&nbsp;மிகி |  |
| சாதம் | 100 கி | &nbsp;0.0449&nbsp;மிகி |  |
| முட்டை | 100 கி | &nbsp;0.0121&nbsp;மிகி |  |
| ஆரஞ்சுச் சாறு | 100 மிலி | &nbsp;0.0019&nbsp;மிகி | } |
# அல்பிரட் கூப்பர்

**அல்பிரட் கூப்பர்** (*Alfred Cooper*, பிறப்பு: செப்டம்பர் 2 1893, இறப்பு: சூலை 18 1963), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 37 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1913 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியிலும் பங்குகொண்டார்.
# சமச்சீர் குலம்

கணிதத்தில் **சமச்சீர் குலம்** என்பது <math>n</math> பொருள்களின் எல்லா வரிசைமாற்றங்கள் கொண்ட ஒரு கணத்தில் அவ்வரிசைமாற்றங்களுடைய சேர்வையால் வரையறுக்கப்பட்ட குலம் ஆகும். எங்கெல்லாம் சமச்சீர் கருத்து உள்ளதோ அங்கெல்லாம் இக்குலத்தின் தாக்கம் இருக்கும்.